Helsesekretær

Helsesekretær er en tittel som brukes for sekretær- og servicefunksjoner innenfor helsevesenet, ofte hos privatpraktiserende leger, legesentre eller kommunale helsesentre.

Siden 1995 er helsesekretær en offisiell og beskyttet tittel. Før dette ble en beskyttet tittel ble betegnelsen legesekretær brukt. Legesekretærer med utdannelse fra helse og sosiallinjen ved videregående skoler mellom 1972 og 1995, og som har relevant arbeidserfaring kan søke om tittelen helsesekretær gjennom Statens autorisasjonskontor for helsepersonell. Helsesekretærens dag er 1. februar.

Helsesekretærer arbeider under legens faglige ansvar. Den vanlige ansettelsesformen er at helsesekretæren er ansatt i legens enkeltmannsforetak eller aksjeselskap. Der kommunene driver legekontoret, er helsesekretæren ansatt i kommunen.

Vanlige arbeidsoppgaver for helsesekretær er:
 Ta imot telefoner til legekontoret,
 Ta imot pasienter som henvender seg direkte ved kontoret,
 Sette opp pasienttimer i avtaleboka,
 Gjøre klare resepter som er klarert av legen,
 Assistere ved undersøkelser som gynekologiske undersøkelser og rektoskopi.
 Assistere ved sying av kutt/skader.
 Ta blodprøver samt utføre noen blodanalyser, samt å gjøre klar blodprøver for forsendelse.
 Sette enkelte injeksjoner og vaksiner,
 Enklere sårskift,
 Øreskylling,
 Åpne post og klargjøre post for sending.
 Arkivere/registrere mottatt post.

 Se også 
 Helsesekretærforbundet i Delta

 Eksterne lenker 
 Yrkesbeskrivelse for helsesekretær hos Utdanning.no
 Statens autorisasjonskontor for Helsepersonell
 Fagforbundet for helsesekretærer

Kategori:Helsepersonell